冼迪琦變小腰精 大晒迷人曲線
2024年04月10日 21:01
東網電視
更多新聞短片
曾於《律政新人王II》飾演馬國明養女的冼迪琦(小迪)現時是台灣啦啦隊的練習生,近日她孖住擁近18萬Followers的索女KOL Rebecca一齊為食店拍攝宣傳短片,片中兩人身穿露腰裝及短裙化身啦啦隊員,非常養眼。
兩人在拍攝期間「奉旨」放縱狂吃,問到如何維持驕人身材,二人同樣以運動來保持完美體態,小迪更視啦啦隊訓練為運動,今次要跳舞拍宣傳片對她來說可謂易如反掌:「之前拍廣告都未試過跳舞,今次可以展現舞技都唔錯,跳舞係好好嘅帶氧運動,持之以恒嘅話,可以令線條更優美。我個人比較重視體態多過數字,為咗美食要更努力跳舞同做運動,先可以保持到好身材。」
相對小迪的「老江湖舞功」,Rebecca自認是「跳舞BB班」,她說:「我完全冇學過跳舞,所以拍攝前一晚搵朋友惡補咗兩個鐘,希望舞姿可以『呃得吓人』。依家覺得跳舞幾好玩,想繼續練習,同埋成為我夢寐以求嘅香港啦啦隊成員,為港隊應援。」經常在社交網站上載泳裝相「大派福利」的Rebecca,大方分享保持「魔鬼身材」之道:「其實我相當為食,對美食係完全冇抵抗力,尤其係碳水化合物,為食嘅人只能夠好勤力做運動,先可以有更多Quota勁食。」